Qoraqalpog‘iston Respublikasi xalq ta’limi vaziri tayinlandi. Bu haqda O‘zA xabar bermoqda. Qayd etilishicha, Qoraqalpog‘iston Respublikasi Jo‘qorg‘i Kengesi prezidiumi qarori asosida Rustem Mambetkarimovich Reimov Qoraqalpog‘iston Respublikasi xalq ta’limi vaziri lavozimida ish boshladi. R. Reimov 2016 yildan Muhammad al-Xorazmiy nomidagi Toshkent axborot texnologiyalari universiteti Nukus filiali akademik litseyi direktori lavozimida ishlab kelgan.